section_heading: Povijest
paragraph_text: Empolijeva povijest relativno je siromašna sve do početka 80-ih godina prošlog stoljeća kada su osigurali nastup u Serie B. 1986. ovaj klub iz omalenog grada uspio je ostvariti nevjerojatan pothvat promocijom u Serie A. Prve domaće utakmice igrali su u Firenci, a debi u Serie A završio je 1-0 pobjedom protiv Intera. Nakon što je Udineseu oduzeto 9 bodova, Empoli se spasio od ispadanja sa samo 23 osvojena boda u 30 utakmica. Empoli je sljedeće sezone ispao iz lige unatoč tome što su pokazali znatno poboljšanje. U treći razred talijanskog nogometa, odnosno Serie C1 ispali su 1989.